ყრუანჩელა
ყრუანჩელა, აგრეთვე ყრუალა — ხალხური ტერმინი, რომლითაც მოიხსენიება რამდენიმე სანადირო ფრინველი. უპირატესად სოღო (Tetrao urogallus), როჭო (Lyrurus) და ჟრუნი (Tetrastes bonasia), აგრეთვე ტყის ქათამიც (Scolopax rusticola). სახელი მომდინარეობს იქიდან, რომ გამრავლების პერიოდში, ტიხტიხის დროს მამალი გამოსცემს ხმამაღალ ბგერებს, რის გამოც ამ დროს მას ხმა აღარ ესმის და „ყრუვდება“. მონადირეები ხშირად სწორედ ამ დროს ირჩევენ მათზე სანადიროდ.